La Federació de Barcelona d'ERC i la formació Nova-Un nou futur en comú, el projecte impulsat per l'exdiputada de CatECP Elisenda Alamany, han signat aquest dijous l'acord per concórrer junts a la capital catalana en les eleccions municipals del 26 de maig.

El president de la Federació d'ERC, Robert Fabregat, ha subratllat que aquest és un acord "clau" per aconseguir l'objectiu principal de la candidatura que encapçala Ernest Maragall, que és "guanyar l'alcaldia de Barcelona", i "estratègic" per "sumar, créixer i ser més forts al voltant del que representa el sobiranisme progressista". El president de NOVA, Marc Grau, ha assegurat que el pacte recull "els valors dels comuns del 2015" per "traduir-los en respostes concretes". Els responsables de l'acord no han detallat de moment els noms de NOVA que s'incorporaran a la llista.